Il-Kap Eżekuttiv tal-Kumitat Organizattiv tal-Olimpjadi ta' Tokjo, li huma mistennija li jibdew tliet ijiem oħra, mhux qed jeskludi li jiġu mħassra fl-aħħar minuta hekk kif il-każijiet tal-COVID-19 f'Tokjo qed jiżdiedu. Illum Tokjo rrappurtat 1,387 każ ta' infezzjonijiet, filwaqt li ġew irrapportati aktar minn 70 każ fost atleti u diriġenti sportivi li jinsabu fil-kapitali Ġappuniża għall-Olimpjadi.